DELFI FOTOD: USA luurejuht saabus äärmiselt turvatud korteežiga Kadriorgu - DELFI
DELFI FOTOD: USA luurejuht saabus äärmiselt turvatud korteežiga Kadriorgu
Täiendatud Rõivase ja Ilvese kommentaaridega
President Toomas Hendrik Ilves ja direktor Clapper tõdesid, et muutunud julgeolekupilt NATO lähiümbruses eeldab ka NATO luurereformi.
CIA direktor: Islamiriik on kasutanud ja suudab valmistada keemiarelvi (25) 12.02.2016
Infoleke võis nad paljastada: CIA tõmbas oma agendid Hiinast välja (9) 02.10.2015
„Me peame olema ohtudest hästi informeeritud, täpsed oma hinnangutes ja analüüsides, tulemuslikud omavahelises koostöös,“ ütles Eesti riigipea.
„NATO liitlaste ja meie lähemate partnerite julgeolek vajab kvaliteetsele luureinfole toetuvat pädevat analüüsi, et langetada otsuseid, olgu siis küsimus rahvusvahelise terrorismi tõkestamises, terroristlike organisatsioonide murendamises või allianssi ebasõbralikult suhtuvate riikide tegevuse hindamises,“ sõnas president Ilves.
Kohtumisel arutati ka laiemalt küberjulgeoleku tagamise olulisust.
Kohtus Eesti julgeolekuasutuste juhtidega
James Clapper ütles aga kohtumisel Eesti julgeolekujuhtidega, et Eesti on Ühendriikidele kindel liitlane ning sisejulgeolekualaselt väärib erilist märkimist kahepoolne luureandmete vahetus. Tema sõnul on jätkuvalt oluline koostöö Venemaa agressiooni heidutamisel ja Euroopa terrorismivastases võitluses.
Siseminister Hanno Pevkur tunnustas Ameerika Ühendriikide pühendumust Euroopa, Baltikumi ja Eesti sisejulgeolekusse panustamisel ning märkis, et Euroopa Liidu ja NATO julgeolekualast koostööd tuleb veelgi laiendada.
Pevkur rääkis kohtumisel, et juba järgmisel aastal on Eesti Euroopa Liidu eesistujariik. „Üks Euroopa Liidu väljakutseid on reageerida ühiselt Euroopas arenevatele ohtudele ja neid ennetada. Seda on võimalik teha vaid ühise ja läbimõeldud tegutsemisega, üksi ja eraldatuna tegutsedes tänapäeva maailmas kaugele ei jõua,“ lisas ta.
Hea koostöö näitena tõi ta Eestis peetava rahvusvahelise eriüksuste terrorismivastase õppuse ATHOS (Allied Terrorism Hindering Operation Simulation), millel on oluline strateegiline mõju nii Euroopa Liidu sisesele koostööle kui ka koostööle Ameerika Ühendriikidega.
Ameerika Ühendriikide riikliku luureteenistuse direktori James Clapperi ja tema saatjaskonnaga kohtusid siseminister Hanno Pevkur, siseministeeriumi kantsler Lauri Lugna, sisejulgeolekupoliitika asekantsler Erkki Koort, politsei- ja piirivalevameti peadirektor Elmar Vaher ja kaitsepolitseiameti peadirektor Arnold Sinisalu.
Clapper juhib 16 erinevat luureasutust
Kaljurand USA-Vene Süüria leppest: miks jäeti detailid lahti, miks kerkisid küsimused alles...
Edward Snowden: Vladimir Putin peab massijälgimise teemal aru andma nagu Obamagi